เมื่อเดือนเมษา ปีที่แล้ว ได้ฉีดเซรุม แล้ว พิษสุนัขบ้า คอร์ส 5 เข็ม แล้ว เมื่อเดือน มกราคม ได้กระตุ้น 2 เข็ม เดือนมีนาที่ผ่านมา 1 เข็ม แล้วล่าสุด วันที่ 3 เมษา 1 เข็ม เมื่อวานผมโดนลูกแมวน้อยตะกุยๆที่แขน มีรอยแเง ได้ 10 นาทีแล้วหาย ไม่มี เลือด หรือ รอยถลอก แบบนี้จำเป็นต้องไป กระตุ้น อีกเข็มไหมครับ พอดีแมวน้อย ยังอายุไม่ถึงฉีด วัคซีน สมมติว่า ถ้าแมวมีเชื้อแฝง จะสามารถติดต่อได้ไหม ครับ หรือ ต้องรออากาศออก ถึงจะสามารถส่งเชื้อมาถึงคนได้
สวัสดีค่ะ การติดเชื้อพิษสุนัขบ้าติดต่อมาจากสัตว์เลี้ยงลูกด้วยนมที่ติดเชื้อผ่านการกัด การข่วนทำให้มีเลือดออกคือมีแผลเปิดให้เชื้อเข้าไปได้ หรืออาจเป็นว่าสัตว์นั้นมาเลียตาเลียปากเรา หรือรับประทานเนื้อดิบของสัตว์นั้นๆ สัตว์ที่ติดเชื้อสามารถแพร่เชื้อได้ทุกระยะไม่จำเป็นต้องรอให้สัตว์มีอาการค่ะหากเป็นแผลที่ไม่มีเลือดไหลหรือรอยให้เห็น จริงๆแล้วไม่มีข้อบ่งชี้ในการฉีดวัคซีนค่ะ แต่อย่างไรก็ตามแนะนำว่าให้ไปให้แพทย์ที่รพ.ใกล้บ้านตรวจดูว่าไม่มีแผลจริง และเช็กประวัติวัคซีนอีกครั้ง ถ้าฉีดวัคซีนมาภายใน 6 เดือนก็คือจะกระตุ้นแค่ 1 เข็มค่ะถ้าจำเป็นต้องกระตุ้นแนะนำระวังเรื่องการสัมผัสสัตว์ค่ะ เพราะดูจากประวัติแล้วเหมือนถูกกัดบ่อย ไม่ควรไปคลุกคลีหรือเล่นกับสัตว์แปลกหน้าหรือสัตว์ที่ยังไม่ได้ฉีดวัคซีนค่ะ เป็นวิธีการป้องกันการรับเชื้อที่ดีที่สุด